Z A P I S N I K

sa 3. sjednice Općinskog vijeća Općine Čepin održane 07. rujna 2021. godine u sali Hrvatskog doma u Čepinu, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 12 članova Vijeća od izabranih 15 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša
2. Zoran Horvat
3. Miroslav Jerković
4. Velimir Džambić
5. Boris Marks
6. Dino Modrić
7. Nives Vidović
8. Tomislava Bareš
9. Vjekoslav Ćurić
10. Dino Arambašić
11. Dario Skočibušić
12. Marija Čačić

SJEDNICI NISU NAZOČNI:

1. Ksenija Rajtek
2. Dražen Arnold
3. Marko Brekalo

Sjednici su također nazočni: općinski načelnik Dražen Tonkovac, zamjenik načelnika Ivan Žeravica, pročelnici Mirjana Cvitkušić i Krešimir Crnković, v.d. pročelnice Marica Beraković, viši savjetnik Željko Mamić, direktor poduzeća Urednost d.o.o. i Komunalac Čepin d.o.o. Željko Barišić i zapovjednik JVP Čepin Tomislav Nađ.

Predsjednik vijeća upoznao je nazočne s predloženim dnevnim redom.

Pročelnik K. Crnković predlaže dopunu dnevnog reda točkom:

Odluka o financiranju nabave radnih bilježnica i likovnih mapa za Osnovnu školu Miroslava Krleže Čepin i Osnovnu školu Vladimir Nazor Čepin za nastavnu godinu 2021./2022.

Općinsko vijeće Općine Čepin jednoglasno je usvojilo predloženi dnevni red, zajedno s dopunom, kako slijedi:

DNEVNI RED

1. Usvajanje zapisnika sa 02. sjednice Općinskog vijeća Općine Čepin
2. Donošenje Rješenja o razrješenju i izboru člana Mandatnog povjerenstva Općinskog vijeća Općine Čepin
3. Donošenje Polugodišnjeg izvještaja o izvršenju Proračuna Općine Čepin za 2021. godinu
4. Donošenje Izmjena i dopuna Programa raspolaganja poljoprivrednim zemljištem u vlasništvu Republike Hrvatske za Općinu Čepin
5. Donošenje Odluke o osnivanju Vijeća za prevenciju Općine Čepin
6. Donošenje Zaključka o davanju suglasnosti na Izvješće o radu Javne vatrogasne postrojbe Čepin u 2020. godini
7. Odluka o financiranju nabave radnih bilježnica i likovnih mapa za Osnovnu školu Miroslava Krleže Čepin i Osnovnu školu Vladimir Nazor Čepin za nastavnu godinu 2021./2022.
8. Razmatranje zahtjeva mještanina Edvarda Miškića iz Čepina, I. Mažuranića 48
9. Razno

TOČKA 1. USVAJANJE ZAPISNIKA SA 02. SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici uz poziv za sjednicu primili zapisnik sa 02. sjednice Općinskog vijeća Općine Čepin.

Predsjednik otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin sa 11 glasova za i 1 suzdržanim glasom usvojilo je zapisnik sa svoje 02. sjednice.

TOČKA 2. DONOŠENJE RJEŠENJA O RAZRJEŠENJU I IZBORU ČLANA MANDATNOG POVJERENSTVA OPĆINSKOG VIJEĆA OPĆINE ČEPIN

S ovom točkom dnevnog reda nazočne je upoznao pročelnik K. Crnković rekavši kako je dosadašnji član Mandatnog povjerenstva Zoran Horvat na prošloj sjednici Vijeća imenovan za potpredsjednika Općinskog vijeća te je umjesto njega potrebno imenovati novog člana Mandatnog povjerenstva.

Predsjednik Vijeća otvara raspravu.

Vijećnica T. Bareš u ime Kandidacijske liste Dražena Tonkovca za člana Mandatnog povjerenstva predlaže vijećnicu N. Vidović.

Kako više nije bilo prijedloga predsjednik Općinskog vijeća zaključuje raspravu i stavlja na glasovanje prijedlog Rješenja o razrješenju i izboru člana Mandatnog povjerenstva Općinskog vijeća Općine Čepin.

Općinsko vijeće Općine Čepin sa 9 glasova Za i 3 suzdržana glasa usvojilo je

RJEŠENJE

o razrješenju i izboru člana Mandatnog povjerenstva Općinskog vijeća

Općine Čepin

(Rješenje je sastavni dio zapisnika)

TOČKA 3. DONOŠENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE ČEPIN ZA 2021. GODINU

S ovom točkom dnevnog reda nazočne je upoznala pročelnica Mirjana Cvitkušić.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Polugodišnjeg izvještaja o izvršenju proračuna Općine Čepin za 2021. godinu.

Općinsko vijeće Općine Čepin sa 8 glasova Za i 4 Suzdržana glasa usvojilo je

POLUGODIŠNJEG IZVJEŠTAJA O IZVRŠENJU PRORAČUNA

OPĆINE ČEPIN ZA 2021. GODINU

(Polugodišnji izvještaj sastavni je dio zapisnika)

TOČKA 4. DONOŠENJE IZMJENA I DOPUNA PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE ZA OPĆINU ČEPIN

S ovom točkom dnevnog reda nazočne je upoznala v. d. pročelnice Marica Beraković. Navela je slijedeće izmjene: Iz usvojenog Programa brišu se dvije čestice, dodaju se podaci u stupce 10 i 13, te uz sve čestice uz koje stoji oznaka GP (građevinsko područje) dodaje se riječ „dio“, ispravlja se i očita greška u brojevima katastarskih brojčanih oznaka nastala u programu excell, po sili zakona desetak čestica mijenja se iz prodaje u zakup, usklađivanje tablica s promjenama površina čestica koje su iz prodaje stavljene u zakup, uvrštena su i kasnije dobivena očitovanja.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Izmjena i dopuna Programa raspolaganja poljoprivrednim zemljištem u vlasništvu Republike Hrvatske za Općinu Čepin.

Općinsko vijeće Općine Čepin sa 11 glasova Za i 1 Suzdržanim glasom usvojilo je

IZMJENA I DOPUNA PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE

ZA OPĆINU ČEPIN

(Izmjene i dopune su sastavni dio zapisnika)

TOČKA 5. DONOŠENJE ODLUKE O OSNIVANJU VIJEĆA ZA PREVENCIJU OPĆINE ČEPIN

S ovom točkom dnevnog reda nazočne je upoznao pročelnik K. Crnković rekavši kako je donošenje ove odluke inicirala Policijska postaja Čepin, a u svrhu prevencije stope kriminaliteta i delikvencije.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o osnivanju vijeća za prevenciju Općine Čepin.

Općinsko vijeće Općine Čepin jednoglasno je usvojilo

ODLUKU

o osnivanju vijeća za prevenciju Općine Čepin

(Odluka je sastavni dio zapisnika)

TOČKA 6. DONOŠENJE ZAKLJUČKA O DAVANJU SUGLASNOSTI NA IZVJEŠĆE O RADU JAVNE VATROGASNE POSTROJBE ČEPIN U 2020. GODINI

S ovom točkom dnevnog reda nazočne je upoznao zapovjednik JVP-a Čepin Tomislav Nađ.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zaključka o davanju suglasnosti na izvješće o radu Javne vatrogasne postrojbe Čepin u 2020. godini.

Općinsko vijeće Općine Čepin jednoglasno je usvojilo

ZAKLJUČAK

o davanju suglasnosti na izvješće o radu Javne vatrogasne postrojbe Čepin

u 2020. godini

(Zaključak je sastavni dio zapisnika)

TOČKA 7. ODLUKA O FINANCIRANJU NABAVE RADNIH BILJEŽNICA I LIKOVNIH MAPA ZA OSNOVNU ŠKOLU MIROSLAVA KRLEŽE ČEPIN I OSNOVNU ŠKOLU VLADIMIR NAZOR ČEPIN ZA NASTAVNU GODINU 2021./2022.

S ovom točkom dnevnog reda nazočne je upoznao pročelnik K. Crnković.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluka o financiranju nabave radnih bilježnica i likovnih mapa za Osnovnu školu Miroslava Krleže Čepin i Osnovnu školu Vladimir Nazor Čepin za nastavnu godinu 2021./2022.

Općinsko vijeće Općine Čepin jednoglasno je usvojilo

ODLUKU

o financiranju nabave radnih bilježnica i likovnih mapa za Osnovnu školu Miroslava Krleže Čepin i Osnovnu školu Vladimir Nazor Čepin

za nastavnu godinu 2021./2022

(Odluka je sastavni dio zapisnika)

TOČKA 8. RAZMATRANJE ZAHTJEVA MJEŠTANINA EDVARDA MIŠKIĆA IZ ČEPINA, I. MAŽURANIĆA 48

S ovom točkom dnevnog reda nazočne je upoznao pročelnik K. Crnković rekavši kako je Općinsko vijeće već razmatralo problem mještanina E. Miškića. Služba je napravila sve što je mogla u svojoj ingerenciji, komunalni redar je obavio izvid i utvrdio kako je sve u ovom postupku sukladno Odluci o komunalnom redu Općine Čepin.

Predsjednik Vijeća otvara raspravu.

Vijećnik B. Marks, veterinar po zanimanju, utvrdio je da vlasnik koza poštuje sve postulate veterinarskih regula. Stranka se može eventualno obratiti veterinarskoj inspekciji.

U raspravi su sudjelovali: R. Periša, B. Marks, K. Crnković.

Predsjednik vijeća predlaže da se gosp. Miškiću odgovori da je Općina Čepin učinila sve što je mogla, nije našla kršenja Odluke o komunalnom redu, a ako stranka smatra da to nije dovoljno, neka se požali višim instancama Osječko-baranjske županije i RH.

TOČKA 9. RAZNO

Nije bilo pitanja pod ovom točkom.

Sjednica je zaključena u 19,45 sati.

ZAPISNIČAR:

Lidija Tolj

KLASA: 021-05/21-01/3

URBROJ: 2158/05-21-12 PREDSJEDNIK

 OPĆINSKOG VIJEĆA

 Robert Periša, dipl. oec.